બ્રહ્મદેવે તે વરદાન આપવાથી એ રાક્ષસ જીવ-માત્રને પીડા કરવા લાગ્યો એટલે અઢાર ભુજાવાળાં આદ્યશક્તિ તેનો સંહાર કરવા આકાર રૂપ ધારણ કરી પ્રગટ થયાં. આથી તેણે પોતાના અસુરોને તેની સાથે યુદ્ધ કરવા મોકલ્યા. તે બધા મરાયા ત્યારે તે પોતે શક્તિની સાથે યુદ્ધ કરવા ગયો, પરંતુ તેનું રૂપ જોઈ તું મને વર ઇત્યાદિ કહેવા લાગ્યો. આથી દેવીએ તેનો વધ કર્યો. આ શારદીય નવરાત્રિ દરમિયાન દુર્ગાસપ્તશતીનું પઠન પણ કરવામાં આવતું હોય છે. અનેક શક્તિ ઉપાસકો દરરોજ તેનું નિયત સમયે પઠન કરતાં હોય છે. જ્યારે નવાર્ણમંત્રનો જાપ પણ કરતાં હોય છે.